Telephono intelligente

Un telephono intelligente (maxime note per su nomine in anglese: smartphone,pron. /ˈsmɑɹtfoʊn/ traducibile etiam per le calco linguistic intelephonointelligente + telephono o per le neologismos latin sophophonosophia + tēlephōnum e omniphonoomnis + tēlephōnum) es un ordinator de tasca que integra le functiones de telephono mobile, organisator personal e sovente altere functiones de connectivitate mobile.

Sovente se conseque appendente a un ordinator de tasca le functiones de un telephono mobile. Un characteristica essential es le possibilitate de installar applicationes, per le qual cosa on debe disponer de un systema de operation. Le applicationes pote esser disveloppate per le proprie fabricante del ordinator, per le operator de telephonia, o per terties.

 Definition e historia 
Le majoritate del nove telephonos mobile habe alcun functiones de organisator personal, como libretto de adresses, diario, e lista de cargas. Ancora on non considera sophophonos le telephonos BREW e Java ME, ben que illos permitte installar applicationes. Multe apparatos BREW habe functiones de organisator personal, permitte installar applicationes de terties e include schermos de 240x320 pixels, ma non es considerate sophophonos. Le definition sembla esser ligate a alcun systemas de operation.

Le characteristicas fundamental poterea esser le sequentes: le sophophono es centrate in le voce (in altere parolas su functiones principal es les de voce, le datos es secundari) e habe characteristicas proprie del organisatores personal; durante que le communicatores personal, (como le BlackBerry) ancora offerente functiones de voce, es centrate in le datos. On pote usar le sophophonos con un sol mano, durante que le duo manos usualmente es necessari pro usar un organisator personal. 

 Le augmento del iPhone e Android 
A finales de 2007 Apple Computer introduceva su prime sophophono le iPhone. Esseva un del primes in utilisar fundamentalmente le schermo tactile pro tote su usos e distacca pro esser le prime telephono mobile in facer uso de un interface multi-tactile. Un altere avantage decisive esseva le qualitate de su navigator web in comparation con le alternativas existente (in le web de expertos Ars Technica on lo estima como "multo superior a alcun que ha usate anteriormente".). Le julio de 2008 Apple tirava un nove modello con un precio minor e supporto 3G. Anque on creava le App Store con applicationes tanto gratuite como de pagamento, permittente installar applicationes disveloppate per terties. Iste tenta de applicationes ha tenite un grande successo assi per exemplo in le april de 2010 jam on offereva plus que  applicationes. 

Le systema de operation Android, disveloppate per Google, appareva pro sophophonos in le anno 2008. Se tracta de un systema de operation de codice aperte basate super Linux e supportate per le Open Handset Alliance (que a parte de Google es formate per Intel, HTC, Motorola e Samsung inter alteres ). Le prime sophophono in uso esseva le HTC Dream, nominate G1 per le operator american T-Mobile que lo distribueva. Le programmatura includite in le systema de operation integra le servicios proprie de Google como calendario, navigation, etc. Le applicationes de terties es disponibile al Android Market.

 Systemas de operation 
Le systemas de operation plus frequente usate per le sophophonos es Symbian,  RIM (BlackBerry), Android, iOS (Apple) e Windows Phone. Altere systemas de operation pro sophophonos es Bada - de Samsung - o MeeGo (ancora in disveloppamento).

 Tendentias 
Le tendentia sembla indicar que le sophophonos include accesso al interrete, calendario, camera photographic, agenda de contactos, connexion per infrarroigs e Bluetooth, navigation GPS, e a vices possibilitate de leger documentos de differente formatos, como PDF e Microsoft Office. Illos include anque videocamera e receptor de television per fluxo de datos.

 Referentias